የደራ የአማራ ማንነት አስመላሽ ኮሚቴ ፈጣን ምላሽ ባለማግኘቱ ቅሬታውን ገለጸ፡፡
በኦሮሚያ ብሔራዊ ሀገር አቀፍ ዜና መንግሥት ሰሜን ሸዋ ዞን ከሚገኙ 16 ወረዳዎች ውስጥ አንዱ ነው፤ የደራ ወረዳ፡፡ በወረዳው 39 ቀበሌዎች ከ 400 ሺህ በላይ ሕዝብ እንደሚኖርም ይገመታል፡፡በዚህ ወረዳ ውስጥ ከሚገኙ ቀበሌዎች ከግማሽ በላይ የሚሆኑት ነዋሪዎች የአማርኛ ቋንቋ ተናጋሪዎች፤ ቀሪዎቹ ደግሞ የአማርኛና ኦሮምኛ ቋንቋ ተናጋሪዎች እንደሆኑ መረጃዎች ያመለክታሉ፡፡በዚህ ወረዳ ውስጥ የሚኖሩ የአማርኛ ቋንቋ ተናጋሪዎች ‹‹ባሕልና ወጋችን በራሳችን ቋንቋ እንዳናሳድግ፣ በቋንቋችን እንዳንዳኝ፣ ይባስ ብሎ ለልጆቻችን የሚመደቡት መምህራን በቋንቋ ስለማይግባቡ የትምህርቱ ጉዳይ አደጋ ላይ እንዲወድቅ ተደርጓል፡፡ በራሳችን ጥረት እንኳ ተምረን ብንመረቅ በአካባቢው ተቀጥረን መሥራት ባለመቻላችን ለስደትና ሌሎች እንግልቶችም እየተዳረግን ነው›› ብለዋል፡፡ በሌሎች ማኅበራዊ አገልግሎት መስጫ ተቋማትም ተመሣሣይ ችግሮች እየደረሱባቸው እንደሆነ የደራ አማራ ማንነት አስመላሽ ኮሚቴ አባላት ተናግረዋል፡፡ከቀበሌ እስከ ፌዴራል የራሳቸው ተወካይ እንደሌላቸው፣ በቋንቋ ምክንያት በማኅበራዊ፣ ኢኮኖሚያዊ እና ፖለቲካዊ ጉዳዮች ተሳትፎ ማድረግ ስለማይችሉ በደል እየደረሰባቸው እንደሆነም ቅሬታቸውን ለአብመድ ገልጸዋል፡፡